
REPUBLIKA HRVATSKA

VUKOVARSKO-SRIJEMSKA    ŽUPANIJA
OPĆINA STARI JANKOVCI
Jedinstveni upravni odjel
KLASA: UP/I 112-04/25-01/02
URBROJ: 2196-23-03/1-25-1
Stari Jankovci, 30. travnja 2025. 
Općina Stari Jankovci, OIB: 18192238850 na temelju članka 5. stavka 2. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08., 61/11., 04/18., 112/19.– u daljnjem tekstu Zakon) u postupku prijema u službu Veronike Jukić, OIB: 47540418308, po Javnom natječaju KLASA: 112-04/25-01/03, URBROJ: 2196-23-03/1-25-1, od 19. ožujka 2025. (– u daljnjem tekstu: Natječaj), po službenoj dužnosti pročelnica Jedinstvenog upravnog odjela Općine Stari Jankovci, donosi
R J E Š E N J E
O PRIJMU U SLUŽBU
1. Veronike Jukić, SSS s navršenih 8 godina i 4 mjeseca radnog staža, od toga u struci 8 godina i 3 mjeseca i prima se u službu na radno mjesto – referent za financije u Jedinstveni upravni odjel Općine Stari Jankovci.

2. Službenica se prima u službu na neodređeno vrijeme uz obvezni probni rad u trajanju od tri mjeseca.

3. Dan početka rada, te druga prava, obveze i odgovornosti utvrditi će se rješenjem o rasporedu na radno mjesto po izvršnosti ovog rješenja, a plaća službenice utvrdit će se posebnim rješenjem, sukladno aktima Općine Stari Jankovci.

4. Službenica ima položen državni ispit.
5. Žalba protiv ovog Rješenja odgađa izvršenje istog.

O b r a z l o ž e n j e
Općina Stari Jankovci raspisala je 19. ožujka 2025. godine Javni natječaj za prijam u službu u Jedinstveni upravni odjel Općine Stari Jankovci  radi obavljanja poslova na radnom mjestu - referent za financije, i objavila na web stranici Općine Stari Jankovci www.o-jankovci.hr sa 19. ožujka 2025.  te u Narodnim novinama br. 50/25 sa 19. ožujka 2025. godine,  u skladu sa člankom 17.  Zakona.
Sukladno članku 20. Zakona, pročelnica JUO je imenovala Povjerenstvo za provedbu javnog natječaja za izbor i prijam u službu u Jedinstveni upravni odjel Općine Stari Jankovci. U postupku provedbe Natječaja Povjerenstvo je utvrdilo da je na objavljeni Natječaj pravodobno pristiglo pet prijava, da je kandidatkinja Veronika Jukić podnijela urednu prijavu.
Povjerenstvo je, temeljem članka 21. i 22. Zakona kandidata koji ispunjava formalne uvjete Natječaja i podnio je pravovremenu  i potpunu prijavu pozvalo na testiranje i dana 14. travnja 2025. i isto objavilo na web stranici Općine www.o-jankovci.hr i oglasnoj ploči Općine Stari Jankovci.

Kandidatkinja Veronika Jukić koja je ispunjava formalne uvjete pristupila je sama pismenom testiranju 14. travnja 2025. i postigla je od mogućih 10 – 8 i 1/2 bodova, te na intervjuu 10 bodova kada se obratila posebna pozornost na znanja, sposobnosti  i vještine, interese, profesionalne ciljeve i motivaciju za rad u Općini Stari Jankovci.

S obzirom na ukupan broj bodova ostvaren na testiranju,  temeljem članka 23. Zakona – sastavljena je lista kandidata koji udovoljavaju traženom, stoga je Povjerenstvo izvijestilo pročelnicu Jedinstvenog upravnog odjela o rezultatima postupka. 
Veronika Jukić, SSS ispunjava formalne uvjete za prijam u službu sukladno Natječaju za radno mjesto - referent za financije u Jedinstvenom upravnom odjelu Općine Stari Jankovci sistematizirano Pravilnikom o unutarnjem redu (Službeni vjesnik Općine Stari Jankovci br.- ON. 3/24., 1/25.) s ukupno navršenih 8 godina i 4 mjeseca radnog staža od toga u struci 8 godina i 3 mjeseca, te je Uvjerenjem o zdravstvenoj sposobnosti radnika utvrđena njegova zdravstvena sposobnost za obavljanje poslova navedenog radnog mjesta.
Također je utvrđeno da ne postoje zapreke za prijam kandidata u službu iz članka 15. i 16. Zakona.
Temeljem članka 26. Zakona službenici je utvrđen probni rad u trajanju od tri mjeseca. Službenici koji na probnom radu nije zadovoljio otkazuje se služba, o čemu se donosi rješenje u roku od osam dana od isteka probnog rada.
Ukoliko se rješenje o prestanku službe otkazom ne donese u navedenom roku smatra se da je službenica zadovoljila na probnom radu. 

Službenica ima položen državni ispit.
Plaća službenice iznosi sukladno Odluci o koeficijentima za obračun plaće službenika i namještenika u Jedinstvenom upravnom odjelu Općine Stari Jankovci (Službeni vjesnik Općine Stari Jankovci 8/24. i 2/25.). 1,4 i osnovica sukladna Odluci o određivanju osnovice za obračun plaće službenika i namještenika u Jedinstvenom upravnom odjelu Općine Stari Jankovci (Službeni vjesnik Općine Stari Jankovci 2/25.) i po istom će se donijeti  zasebno rješenje.
Sukladno odredbi članka 27. Zakona po izvršnosti rješenja o prijmu donosi se rješenje o rasporedu.
Slijedom navedenog odlučeno je kao u izreci ovog rješenja.

Uputa o pravnom lijeku: 
Protiv ovog rješenja kandidat može izjaviti žalbu općinskom načelniku u roku od 15 dana od dana dostave rješenja. Žalba se predaje neposredno (na zapisnik) ili posredno putem pošte (preporučeno) na urudžbeni zapisnik Općine Stari Jankovci sukladno članku 25. Zakona. 
Ovo rješenje izdaje se bez obveze plaćanja upravne pristojbe temeljem članka 9. st. 2. t. 22. Zakona o upravnim pristojbama (Narodne novine, broj 115/16. i 114/22.) i na žalbu se ne plaća upravna pristojba temeljem Uredbe o Tarifi upravnih pristojbi (Narodne novine, broj  156/22.) - Tarifnom broju 3. – jer je navedeno da se na žalbu protiv rješenja ne plaća upravna pristojba pred tijelima državne uprave, upravnim tijelima jedinica lokalne i područne (regionalne) samouprave i pravnim osobama s javnim ovlastima.
Žalba odgađa izvršenje rješenja o prijemu u službu. 
Kandidat u natječajnom postupku ima se pravo odreći prava na žalbu od dana primitka ovog rješenja do dana isteka roka za izjavljivanje žalbe sukladno članku 98. st. 6. Zakona o općem upravnom postupku (Narodne novine, broj 47/09., 110/21.).

Pročelnica Jedinstvenog upravnog odjela
Dubravka Vrselja, mag.admin.publ.

DOSTAVITI:
1. Veronika Jukić, Slakovci
2. Dosje

3. Pismohrana, ovdje
